Speed a 2005-ös kanadai nagydíj pénteki szabadedzésén, a Red Bull Racing csapat tesztpilótájaként debütált a Formula–1-ben. A soron következő amerikai nagydíj péntekén is tesztelhette az autót. A Formula–1-be való belépésével ő volt Michael Andretti 1993-as visszavonulása óta az első amerikai pilóta. Az évad további futamait megelőző szabadedzéseken Vitantonio Liuzzi tesztelte a Red Bull-t.